5 nuwe maskaras waaroor ons mal is! | SARIE
Maybelline The Colossal Go Chaotic! Volum' Express Mascara (R135)
Gee jou wimpers lengte, volume en trefkrag! Die borsel se korter, diggepakte haartjies sorg dat elke wimperhaartjie met intense swart kleur bedek word met ekstra krul.
Avon Big & Multiplied Volume Mascara (R140)
Die ontwerp van dié maskara se borselkop sorg dat jou wimpers eers met die langer borselhaartjies gekam word, waarna die korter borselhaartjies sorg dat die maskara jou wimpers van wortel tot punt bedek. Perfek vir 'n grootoog-voorkoms! Skakel 0860 102 345
Almay One Coat Multi-Benefit Mascara (R189)
Die maskara bied vier voordele vir jou wimpers: dit gee volume, lengte, definisie én dit bevat die proteïen keratien wat die haartjies voed sodat jou wimpers sterk en gesond bly. Dit is ook ontwikkel vir sensitiewe oë en bevat geen geurmiddels nie. Beskikbaar in swart, bruin en in 'n waterbestande formule.
L'Oréal False Lash Superstar Red Carpet Black Mascara (R190)
'n Wimper-basislaag en maskara ineen. Wend eers die deursigtige basislaag aan om jou wimpers te voed en dit langer en dikker te laat lyk. As jy dan daarna die maskara aanwend, lyk jou wimpers mooi vol met intense kleur.
Smashbox X-Rated Mascara (R280)
Dié maskara werk goed vir fyn wimperhaartjies. Danksy 'n driehoekige borsel-ontwerp word elke wimperhaartjie met een haal drie keer met die formule bedek om dit dikker en voller te laat lyk. Draai die maskaraborsel liggies in die rondte terwyl jy dit oor jou wimperhaartjies vee.
'n Ander staaltjie is dat Mabel haar ekskêrel wou terugwen. Sy was glo oortuig dat donker, smeulende oë die pad is na sy hart. Hoe dit ook al sy, Mabel se broer, Thomas Lyle Williams, 'n entrepreneur, het vinnig gesien hier's 'n geldmaak-geleentheid. Hy't die formule van haar produk aangepas en begin verkoop. Later het hy 'n nuwe "maskara"-produk ontwikkel, 'n soliede blokkie grimering en 'n borseltjie, en dit Maybelline gedoop ('n kombinasie van Mabel en Vaseline) – 'n treffer, en só is 'n reuse-skoonheidsmaatskappy gebore.